b'\n_START_ARTICLE_\n\xc5\xa0aldytuvas\n_START_PARAGRAPH_\n\xc5\xa0aldytuvas\xc2\xa0\xe2\x80\x93 nam\xc5\xb3 buities prietaisas, kuris naudojamas produktams at\xc5\xa1aldyti. Taip produktai (m\xc4\x97sa, pieno produktai ir kt.) i\xc5\xa1stovi ilgiau. \xc5\xa0aldytuvas paprastai at\xc5\xa1aldo temperat\xc5\xabr\xc4\x85 iki 0\xe2\x80\x935\xc2\xa0\xc2\xb0C ir tokioje temperat\xc5\xabroje bakterijos nesidaugina arba dauginasi labai l\xc4\x97tai. \xc5\xa0aldytuvai taip pat turi \xc5\xa1aldykl\xc4\x99, kur temperat\xc5\xabra nukrenta iki -20\xc2\xa0\xc2\xb0C ar dar \xc5\xbeemiau. Ten laikomi \xc5\xa1aldyti produktai.\n_START_SECTION_\nIstorija\n_START_PARAGRAPH_\n\xc5\xa0aldytuvo pirmtakai buvo gaminami jau apie 1800\xc2\xa0m. Tiesa, jie buvo au\xc5\xa1inami ledu, taigi prie j\xc5\xb3 b\xc5\xabdavo prijungiama ledo gaminimo ma\xc5\xa1ina. Pirmieji \xc5\xa1aldytuvai namams atsirado tik apie 1950\xc2\xa0m.'